المسجد الاقصى هوا واحد من من تلات مساجد بيسافر ليها المسلمين زى ما ورد عن نبى الاسلام محمد فى حديثه ((لا تشد الرحال الا لثلاث مساجد: المسجد الحرام و المسجد الاقصى و مسجدى هذا)), و المسجد الاقصى ليه اربع ماذن: مئذنه باب المغاربه فى الجزء الجنوبى الغربى, مئذنه باب السلسله فى الجهه الغربيه قريب من باب السلسله, مئذنه باب الغوانمه فى الشمال الغربى, و مئذنه باب الاسباط فى الجهه الشماليه. مساحه المسجد الاقصى حوالى 144000متر مربع و هوا مستطيل الشكل. للمسجد الاقصى اسماء كتيره اهمها: المسجد الاقصى: و كلمه "الاقصى" معناها الابعد و اتسمى الاقصى للبعد ما بينه و بين المسجد الحرام, و كان ابعد مسجد عن اهل مكه فى الارض. بيت المقدس: و هوا الاسم اللى كان متعارف عليه قبل المسجد الاقصى فى القرآن الكريم, و الاسم داه هو المستخدم فى معظم احاديث النبى محمد, زى ما قاله يوم الاسراء و المعراج: «ثم دخلت انا و جبريل عليه السلام بيت المقدس فصلى كل واحد منا ركعتين».